

**600.0463.30.12.15**

#### **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

#### **ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ ՀԱՆՁՆԱԺՈՂՈՎ**

**ՈՐՈՇՈՒՄ**

30 դեկտեմբերի 2015 թվականի №463Ա

ք.Երևան

**«ԲԻԷՍԲԻ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ «ԽԱՉՔԱՐ» ՓՈՔՐ ՀԻԴՐՈԷԼԵԿՏՐԱԿԱՅԱՆՈՒՄ ԷԼԵԿՏՐԱԿԱՆ ԷՆԵՐԳԻԱՅԻ (ՀԶՈՐՈՒԹՅԱՆ) ԱՐՏԱԴՐՈՒԹՅԱՆ ԼԻՑԵՆԶԻԱ ՏՐԱՄԱԴՐԵԼՈՒ ԵՎ ՆԱԽԱԶԳՈՒՇԱՑՆԵԼՈՒ ՄԱՍԻՆ**

Հաշվի առնելով, որ՝

ա) «ԲԻԷՍԲԻ» սահմանափակ պատասխանատվությամբ ընկերությունը (այսուհետ՝ Ընկերություն) 2015 թվականի դեկտեմբերի 30-ին հայտ է ներկայացրել Հայաստանի Հանրապետության հանրային ծառայությունները կարգավորող հանձնաժողով (այսուհետ՝ Հանձնաժողով)` խնդրելով Հանձնաժողովի 2010 թվականի սեպտեմբերի 1-ի №470Ա որոշմամբ Ընկերությանը տրամադրված «Խաչքար» փոքր հիդրոէլեկտրակայանի կառուցման №0370 լիցենզիայի գործողության ժամկետը երկարաձգել 30 ամսով,

բ) Հանձնաժողովի 2013 թվականի նոյեմբերի 1-ի №374Ն որոշմամբ հաստատված՝ էներգետիկայի բնագավառում գործունեության լիցենզավորման կարգի (այսուհետ՝ Կարգ) 32-րդ կետի համաձայն՝ լիցենզիայում ամրագրված ժամկետը (ժամանակահատվածը) երկարաձգելու անհրաժեշտության դեպքում լիցենզավորված անձն իրավունք ունի լիցենզիայի գործողության ժամկետի (ժամանակահատվածի) ավարտից առնվազն 15 աշխատանքային օր առաջ հայտ ներկայացրել Հանձնաժողով, մինչդեռ Ընկերությունը հայտը ներկայացրել է մեկ աշխատանքային օր առաջ,

գ) Հանձնաժողովը 2015 թվականի դեկտեմբերի 30-ից Ընկերության նկատմամբ հարուցել է վարչական վարույթ՝ Կարգի 32-րդ կետի խախտման փաստի ուսումնասիրության նպատակով,

դ) հարուցված վարույթի շրջանակում Ընկերությունն ընդունել է Կարգի խախտման փաստը և հայցել է Հանձնաժողովի ներողամտությունը,

ե) Հանձնաժողովի աշխատակազմն իրականացված վարչական վարույթի շրջանակում փաստել է, որ Ընկերությունը խախտել է Կարգի 32-րդ կետի պահանջը, և

հիմք ընդունելով «Էներգետիկայի մասին» Հայաստանի Հանրապետության օրենքի 17‑րդ հոդվածի «բ» կետը, 23-րդ, 35-րդ հոդվածները, «Էներգետիկայի մասին» Հայաստանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության 2013 թվականի հունիսի 19-ի №ՀՕ-86-Ն օրենքի 16-րդ հոդվածը, Հանձնաժողովի 2013 թվականի նոյեմբերի 1-ի 374Ն որոշմամբ հաստատված՝ էներգետիկայի բնագավառում գործունեության լիցենզավորման կարգը, այդ թվում` կարգի 3 հավելվածի՝ երաշխիքների ներկայացման կարգի 8-րդ կետը և հաշվի առնելով Ընկերության հայտը՝ Հանձնաժողովը որոշում է.

1. Ընկերությանը տրամադրել «Խաչքար» փոքր հիդրոէլեկտրակայանում (Հայաստանի Հանրապետության Վայոց ձորի մարզի Արտաբույնք համայնքի վարչական տարածքում՝ Եղեգիս գետի վրա (բնական ջրահոսք)) էլեկտրական էներգիայի (հզորության) արտադրության լիցենզիա՝ մինչև 2033 թվականի հուլիսի 1-ը գործողության ժամկետով, որից կառուցման ժամանակահատվածը՝ մինչև 2018 թվականի հուլիսի 1-ը:
2. Հաստատել Ընկերության «Խաչքար» փոքր հիդրոէլեկտրակայանում էլեկտրական էներգիայի (հզորության) արտադրության լիցենզիայի պայմանները՝ համաձայն հավելվածի:
3. Ընկերությանը` №0370 լիցենզիայի պայմանները չկատարելու պատճառով «Խաչքար» փոքր հիդրոէլեկտրակայանի կառուցման ժամկետը երկարաձգելու համար, սույն որոշումն ուժի մեջ մտնելու պահից`
   1. մեկամսյա ժամկետում «Արդշինբանկ» փակ բաժնետիրական ընկերության կողմից 2015 թվականի դեկտեմբերի 30-ի №652-12540 գրությամբ Հանձնաժողով ներկայացված №AԲԵՆ15/155-01 երաշխիքի համաձայն երաշխավորված երեք միլիոն հիսուն հազար դրամ գումարից մեկ միլիոն հինգ հարյուր քսանհինգ հազար դրամը 900005028130 հաշվեհամարով փոխանցել Հայաստանի Հանրապետության պետական բյուջե.
   2. քառասունհինգօրյա ժամկետում Հանձնաժողով ներկայացնել երեք միլիոն հիսուն հազար դրամ գումարի նոր երաշխիք` մինչև 2018 թվականի օգոստոսի 15-ը գործողության ժամկետով:
4. Կարգի 32-րդ կետի պահանջի խախտման համար Ընկերությանը նախազգուշացնել:
5. Ուժը կորցրած ճանաչել Հանձնաժողովի՝
6. 2010 թվականի սեպտեմբերի 1-ի «ԲԻԷՍԲԻ» սահմանափակ պատաս-խանատվությամբ ընկերությանը «Խաչքար» փոքր հիդրոէլեկտրակայանի կառուցման լիցենզիա տրամադրելու մասին» №470Ա որոշումը,
7. 2012 թվականի փետրվարի 15-ի «Հայաստանի Հանրապետության հանրային ծառայությունները կարգավորող հանձնաժողովի 2010 թվականի սեպտեմբերի 1-ի №470Ա որոշման մեջ փոփոխություն կատարելու մասին» №39Ա որոշումը,
8. 2012 թվականի սեպտեմբերի 19-ի «ԲԻԷՍԲԻ» սահմանափակ պատաս-խանատվությամբ ընկերության կողմից «Խաչքար» փոքր հիդրոէլեկտրակայանի վերաբերյալ փաստաթղթերը Հայաստանի Հանրապետության հանրային ծառայությունները կարգավորող հանձնաժողով ներկայացնելու ժամկետը երկարաձգելու մասին» №369Ա որոշումը,
9. 2013 թվականի հունիսի 26-ի «ԲԻԷՍԲԻ սահմանափակ պատասխանատվությամբ ընկերության «Խաչքար» փոքր հիդրոէլեկտրակայանի կառուցման լիցենզիայի գործողության ժամկետը երկարաձգելու մասին» №232Ա որոշումը:
10. Ընկերությանը՝ ընդունել ի գիտություն, որ իրավասու է սույն որոշումն ուժի մեջ մտնելու պահից երկամսյա ժամկետում այն բողոքարկել Հանձնաժողով կամ Հայաստանի Հանրապետության վարչական դատարան:
11. Սույն որոշումն ուժի մեջ է մտնում 2016 թվականի հունվարի 1-ից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՆՐԱՅԻՆ**

**ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ**

**ՀԱՆՁՆԱԺՈՂՈՎԻ ՆԱԽԱԳԱՀ՝ Ռ. ՆԱԶԱՐՅԱՆ**

ք. Երևան

30 դեկտեմբերի 2015թ.